CELEX: 62022TN0234
Language: fi
Date: 2022-04-29 00:00:00
Title: Asia T-234/22: Kanne 29.4.2022 – Ismailova v. neuvosto

20.6.2022   
            
            
               FI
            
            
               Euroopan unionin virallinen lehti
            
            
               C 237/71
            
         
      Kanne 29.4.2022 – Ismailova v. neuvosto
      (Asia T-234/22)
      (2022/C 237/92)
      Oikeudenkäyntikieli: ranska
      
         Asianosaiset
      
      
         Kantaja: Gulbakhor Ismailova (Taškent, Uzbekistan) (edustaja: asianajaja J. Grand d’Esnon)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ensisijaisesti kumoamaan
                  
                              —
                           
                           
                              8.4.2022 tehdyn neuvoston päätöksen (YUTP) N:o 2022/582 (1) Gulbakhor Ismailovaa koskevilta osin
                           
                        
                              —
                           
                           
                              8.4.2022 annetun neuvoston täytäntöönpanoasetuksen (EU) 2022/581 (2) Ismailovaa koskevilta osin;
                           
                        
                              —
                           
                           
                              25.2.2022 annetun päätöksen (YUTP) N:o 2022/329 (3)
                              
                           
                        
                              —
                           
                           
                              25.2.2022 annetun neuvoston asetuksen (EU) N:o 2022/330 (4)
                              
                           
                        
            
                  —
               
               
                  toissijaisesti kumoamaan
                  
                              —
                           
                           
                              8.4.2022 tehdyn neuvoston päätöksen (YUTP) N:o 2022/582 Ismailovaa koskevilta osin;
                           
                        
                              —
                           
                           
                              8.4.2022 annetun neuvoston täytäntöönpanoasetuksen (EU) 2022/581 Ismailovaa koskevilta osin
                           
                        
                              —
                           
                           
                              25.2.2022 annetun neuvoston päätöksen (YUTP) N:o 2022/329 1 artiklan 2 kohdan f ja g alakohdan
                           
                        
                              —
                           
                           
                              25.2.2022 annetun neuvoston asetuksen (EU) N:o 2022/330 1 artiklan f ja g kohdan
                           
                        
            
                  —
               
               
                  joka tapauksessa velvoittamaan Euroopan unionin neuvoston maksamaan Ismailovalle 20 000 euroa unionin yleisen tuomioistuimen työjärjestyksen 140 b artiklan nojalla korvauksena hänelle oikeuksiensa puolustamisesta aiheutuneista kuluista.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahdeksaan kanneperusteeseen.
      
                  1.
               
               
                  Ensimmäinen kanneperuste, joka koskee sitä, että puolustautumisoikeuksia ja oikeutta tehokkaaseen oikeussuojaan on loukattu.
               
            
                  2.
               
               
                  Toinen kanneperuste, joka koskee sitä, että neuvoston määrittelemät uudet kriteerit, jotka ilmenevät 25.2.2022 annetusta neuvoston päätöksestä N:o 2022/329/YUTP ja 25.2.2022 annetusta neuvoston asetuksesta (EU) N:o 2022/330, ovat lainvastaisia.
               
            
                  3.
               
               
                  Kolmas kanneperuste, joka koskee sitä, että kantajan nimen lisääminen on lainvastaista ja perustuu lainvastaisiin perusteisiin.
               
            
                  4.
               
               
                  Neljäs kanneperuste, joka koskee sitä, että kantajan nimen lisääminen on lainvastaista, koska olennaista kriteeriä, jonka mukaan kantaja tukee Ukrainassa käytävää sotaa, ei ole näytetty toteen.
               
            
                  5.
               
               
                  Viides kanneperuste, joka koskee sitä, että kantajan nimen lisääminen on lainvastaista, koska neuvosto ei ole noudattanut perusteluvelvollisuutta eikä todistustaakkaansa.
               
            
                  6.
               
               
                  Kuudes kanneperuste, joka koskee sitä, että kantajan nimen lisääminen on lainvastaista, koska neuvoston vetoamat perustelut eivät ole perusteltuja.
               
            
                  7.
               
               
                  Seitsemäs kanneperuste, joka koskee kantajan omaisuudensuojan loukkaamista.
               
            
                  8.
               
               
                  Kahdeksas kanneperuste, joka koskee kantajan elinkeinovapauden ja liikkumisvapauden loukkaamista.
               
            
         (1)  Rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 8.4.2022 annettu neuvoston päätös (YUTP) 2022/582 (EUVL 2022, L 110, s. 55).
      
         (2)  Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta 8.4.2022 annettu neuvoston täytäntöönpanoasetus (EU) 2022/581 (EUVL 2022, L 110, s. 3).
      
         (3)  Rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 25.2.2022 annettu neuvoston päätös (YUTP) 2022/329 (EUVL 2022, L 50, s. 1).
      
         (4)  Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä toimenpiteistä annetun asetuksen (EU) N:o 269/2014 muuttamisesta 25.2.2022 annettu neuvoston asetus (EU) 2022/330 (EUVL 2022, L 51, s. 1).